***……… (sz.) napirend***

Előterjesztve: Közoktatási, Közművelődési, Sport, Egészségügyi, Szociális és Lakásügyi Bizottság

# E L Ő T E R J E S Z T É S

**a Képviselő-testület 2021. június 24-i ülésére**

## Tárgy: Alapítványok támogatása a 2021. évi Oktatásfejlesztési, Közművelődési, valamint Sport- és Tömegsport Keret terhére

Készítette: ……………………………
 Ötvös Zoltán

 osztályvezető s.k.

Egyeztetve:

……………………………

 Kovács Márton

 alpolgármester s.k.

……………………………

 Vargáné Luketics Gabriella

 igazgató s.k.

Látta: ……………………………

 dr. Szalai Tibor

 jegyző

 ……………………………

 dr. Silye Tamás

 jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének az Önkormányzat
2021. évi költségvetéséről szóló 9/2021. (II.23.) önkormányzati rendelete (a továbbiakban: Rendelet) 9. számú tábla *II.* *Egyéb működési célú támogatások áht-n kívülre* *a.* *Non-profit szervezeteknek* 1. sorában szereplő Oktatásfejlesztési Keretre 9 millió Ft, a 2. sorában szereplő Közművelődési Keretre 10 millió Ft, még a tábla 3. sorában szereplő Sport- és Tömegsport Keretre 9 millió Ft előirányzatot hagyott jóvá.

A Rendelet 11.§ (1) bekezdés *b)* pontjában foglaltak alapján a 9. számú táblában szereplő jogcímek tekintetében a Közoktatási, Közművelődési, Sport, Egészségügyi, Szociális és Lakásügyi Bizottság rendelkezik felhasználási jogkörrel.

Magyarország helyi önkormányzatairól szóló 2011. évi CLXXXIX. törvény 42. § 4. pontja értelmében a Képviselő-testület át nem ruházható hatáskörébe tartozik az alapítványi forrás átvétele és átadása. Ezzel összhangban a hivatkozott Rendelet 11. § (4) bekezdése tartalmazza, hogy *az alapítványok támogatására vonatkozó döntés nyomán a támogatás csak a Képviselő-testület jóváhagyásával folyósítható.*

A Közoktatási, Közművelődési, Sport, Egészségügyi, Szociális és Lakásügyi Bizottság 2021. június 22. napján megtartott rendes ülésén megtárgyalta és jóváhagyta a rendelkezésre álló keretek elosztását. A Bizottság az alapítványok támogatását az alábbi mellékleteknek megfelelően javasolja.

A Bizottság

az **Oktatásfejlesztési Keret** terhére kiírt **21-01** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett táborok támogatására*benyújtott pályázatokat összesen 3 500 000 Ft-tal támogatja, amelyből az alapítványok részére 1 530 000 Ft támogatást javasol.

a **Közművelődési Keret** terhére kiírt **21-02** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett kulturális, művészeti programok, rendezvények támogatására* benyújtott pályázatokat összesen 2 000 000 Ft-tal támogatja, amelyből az alapítványok részére 1 030 000 Ft támogatást javasol.

a **Sport- és Tömegsport Keret** terhére kiírt **21-04** regisztrációs számú, a *II. kerületben működő sportklubok, sport- és diáksport egyesületek sporttevékenységének támogatására* benyújtott pályázatokat összesen 2 755 000 Ft-tal támogatja, amelyből az alapítványok részére 670 000 Ft támogatást javasol.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

A Képviselő-testület a Közoktatási, Közművelődési, Sport, Egészségügyi, Szociális és Lakásügyi Bizottság döntése nyomán az Önkormányzat 2021. évi költségvetéséről szóló 9/2021. (II.23.) önkormányzati rendelet 9. számú táblában szereplő Oktatásfejlesztési, Közművelődési, valamint a Sport- és Tömegsport Keret jogcím előirányzata terhére - a határozat mellékletét képező 1, 2, és 3. számú mellékletek szerinti tartalommal - az alapítványi támogatások folyósítását jóváhagyja.

**Felelős:** Polgármester

**Határidő:** azonnal

A határozat elfogadásához egyszerű többségű szavazás szükséges.

**Budapest, 2021. június 24.**

 Kiss Roland sk. KKSEB Bizottság elnöke

|  |
| --- |
| 1. **sz. melléklet**

**II. kerületben működő alapítványok által szervezett táborok támogatása 2021. évben****A támogatás forrása: Oktatásfejlesztési Keret** |

|  |  |  |  |
| --- | --- | --- | --- |
|  | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | Magyar Hagyomány Alapítvány és Népfőiskola | Hagyományőrző családos tábor a Tiszánál  | **150 000** |
| **2.** | Medve utcai Iskolai alapítvány | Kirándulás, táborozás Balatonfenyvesen diákokkal | **270 000** |
| **3.** | Pasaréti Ferences Alapítvány | nyári tábor - Perőcsény alsós tagozatos iskolások részére | **280 000** |
| **4.** | Pitypang Humán Szolgáltató Alapítvány | Komplex művészeti tábor hátrányos helyzetű gyerekeknek Tiszasason | **150 000** |
| **5.** | Pitypang Humán Szolgáltató Alapítvány | 32. Nemzetközi színjátszó tábor - Tiszánál | **100 000** |
| **6.** | Szent Angéla Alapítvány | Tulipános napközis néptánc és kézműves tábor | **280 000** |
| **7.** | Szövetség a Fiatalokért Alapítvány | Regnum Marianum - alsós tábor a Balaton felvidéken | **300 000** |
|  |  |  | **Összesen:**  | **1 530 000** |

|  |
| --- |
| **II. kerületben működő alapítványok művészeti és kulturális programjainak támogatása 2021.évben****A támogatás forrása: Közművelődési Keret** |
|  | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | Galéria Lénia Művészeti Alapítvány | "Újjászületés " kiállítás (Kádár György és Túry Mária kortárs festőművészek bemutatása) | **150 000** |
| **2.** | Galéria Lénia Művészeti Alapítvány | Rozmann Ágnes grafikus kiállítása - munkásságának bemutatása | **150 000** |
| **3.** | Gyermek Tér Szülői Alapítvány | Gyermek Tér Programban tanuló diákok részére színházi látogatás | **105 000** |
| **4.** | Gyermek Tér Szülői Alapítvány | Alsós diákok fejlesztő társasjáték (játékmester segítségével) | **115 000** |
| **5.** | Magyar Hagyomány Alapítvány és Népfőiskola | MHA kulturális program - nyári tábor, szüret, pásztorjáték | **150 000** |
| **6.** | Medve utcai Iskolai Alapítvány | Csík művészeti és alkotó foglalkozások alsósoknak | **160 000** |
| **7.** | Széphalom Alapítvány | Pannonhalma a különböző kultúrák közvetítője - tanulmányi kirándulás | **200 000** |
|  |  | **Összesen:** | **1 030 000** |

1. **sz. melléklet**

 **3. sz. melléklet**

|  |
| --- |
| **II. kerületben működő alapítványok sporttevékenységének támogatása 2021. évben****A támogatás forrása: Sport- és Tömegsport Keret** |
|  | **Intézmény, szervezet megnevezése** | **Pályázati program megnevezése, célja** | **Megítélt támogatás (Ft)** |
| **1.** | Alberta Alapítvány | A szabadidősport mindenkié diákok és fogyatékkal élőkkel | **180 000** |
| **2.** | AquaZona Alapítvány | Sporttal az egészségesebb ifjúságért fogyatékos gyermekek úszótábora | **300 000** |
| **3.** | Mentális Fejlesztési Alapítvány | Nemzetközi célbadobós sportjátékok bemutatása: cornhole, mölkky, pétanque | **190 000** |
|  |  |  | **Összesen:** | **670 000** |